কৃষক মোহাম্মদ আক্কাস আলী এখন আর হাইব্রিড চাষ করেন না। তিনি তার এলাকায় হাইব্রিড প্রবেশের ওই দু:সময়ের স্মৃতিচারণ  করছিলেন, আমাদের এলাকায় এসিআই, গ্যানজেস, সিনজান্টো, মনসান্টো, ম্যাকডোনাল্ড এইধান গুলা এই প্যাকেট ধান বিক্রি করছে এনজিওগুলারে দিয়া। যেমন ব্র্যাক এনজিওর মাধ্যমে যখন আলোক ধান আসল, তখন বলল, কেউ এই ধান চাষ না করলে তাকে লোন দেয়া হবে না। আমার পাশের বাড়ির মো. আতোয়ার রহমান হাইব্রিড ধান চাষ করতে লাগল। তার ধানের গাছ বড় বড় হইল। শিষও বড় হইল। কিন্তু ধানে চাল হয় নাই। সব চিটা হইছে। আক্কাস আলী জানান তারপরও বীজ কেনার জন্য কোম্পানির কাছে ধরনা দেয়া লাগে। মঞ্জুরকে ঘিরে বসা কৃষকদের দিকে তাকিয়ে আক্কাসের প্রশ্ন, নিজের চাষের  বীজের জন্য কোম্পানির দিকে তাকায়ে থাকবো কেন?